ปีชงแรง ฝ้าย แอมฟายน์ อกหักรักพัง-ตกบันไดเดินไม่ได้
ดวงชงแรง ฝ้าย แอมฟายน์ หรือ ฝ้าย ณหทัย แสงเพชร ศิลปินสาวค่าย เยส มิวสิค เครือ อาร์เอส ที่กำลังมีผลงานซิงเกิล เพลง ใจคอ ล่าสุด รับเคราะห์สุดโหด เมื่อเจ้าตัวเกิดอุบัติเหตุพลัดตกบันไดในบ้านตนเอง เป็นเหตุให้เส้นเอ็นขาพลิก เดินไม่ได้ ทำให้ต้องหามส่งโรงพยาบาลเมื่อกลางดึก โดยสาวฝ้าย แอมฟายน์ ได้โพสต์ภาพและข้อความผ่านอินสตาแกรม พร้อมรูปศิลปินสาวกำลังนอนให้น้ำเกลืออยู่ที่โรงพยาบาล , ,ฝ้าย เผยว่า ตอนนี้ ดีขึ้นแล้วค่ะ แต่ยังคงปวดมาก เส้นเอ็นขาซ้ายพลิกมาก และอักเสบ ทำให้ขาบวม โดยรวมถือว่าดีขึ้นมากค่ะ ซึ่งปีนี้ เป็นปีชงของฝ้าย ก็โดนหนักมาตั้งแต่ต้นปี เริ่มจากเรื่องความรักที่จบลงแบบไม่ค่อยสวย ล่าสุด ก็มาเรื่องนี้ ฝ้ายก็ถือว่าเป็นการฟาดเคราะห์ค่ะ หลังจากนี้ จะตระเวนเดินสายทำบุญแก้ปีชง เสริมดวง สะเดาะเคราะห์ ซึ่งก็มีแผนไปแก้ชงกับเพื่อนๆ ศิลปินในช่วงต้นเดือนกุมภาพันธ์ ที่วัดเล่งเน่ยยี่ 2 ช่วงนี้ก็ฝากคุณแม่ทำบุญแทนไปก่อน ส่วนงานจ้าง ก็รอดูอาการค่ะ แต่คิดว่าน่าจะไปไหว เลยแจ้งทางเจ้าภาพไว้ก่อนว่า เราบาดเจ็บ ซึ่งทางงานเค้าก็เข้าใจเราค่ะ.
ดวงชงแรง ฝ้าย แอมฟายน์ เกิดอุบัติเหตุพลัดตกบันไดในบ้านตนเอง เป็นเหตุให้เส้นเอ็นขาพลิก เดินไม่ได้ ทำให้ต้องหามส่งโรงพยาบาลเมื่อกลางดึก
ฝ้าย แอมฟายน์,ฝ้าย ณหทัย แสงเพชร,ฝ้าย แอมฟายน์ อุบัติเหตุ,ฝ้าย แอมฟายน์ ตกบันได,ฝ้าย แอมฟายน์ เลิกกับแฟน,อุบัติเหตุดารา,ข่าว,ข่าวบันเทิง,ไทยรัฐออนไลน์